ȘTIU, 13 aprilie 2021, cu Irina Ursu și Ioana Țigănilă.
E momentul întrebărilor după drama celor 3 morți rămași fără oxigen la Spitalul Victor Babeș. Nu și momentul răspunsurilor – șeful Guvernului, Cîțu, șeful urgențelor, Arafat, și șeful sănătății, Voiculescu nu găsesc vinovați. Evident morții sunt de vină în țara în care președintele Iohannis a inventat explicația: "Ghinion". Senatoarea Șoșoacă a dus iar circul în Parlament. Și l-a facut pe soțul ei bodyguard în casa lui Ceaușescu. Francezii au problemele lor. Facebook a închis pagina unui oraș pentru că numele lui e o înjurătură. Localnicii au facut petiție anti-Facebook. Poate cineva răspunde și de Sănătate. Cândva în viitor. USR a propus, PNL pare să fie de acord – toate spitalele să fie administrate de Ministerul Sănătății. Sar din schemă primăriile. Liber la vaccinare în România. Nu mai e nevoie să te programezi. Te bagi în față dacă vrei să faci cu AstraZeneca. Și… viața bate filmulețul. De ce haina te face milionar la videochat. Secretul banilor care salvează PIB-ul României.
Juriul emisiunii a fost alcătuit din: Mădălina Bucur, Teona Tomoiagă și Aurelian Ștefan.